CEMEF realitza un procés de selecció de socorristes per a la piscina d’estiu de Burjassot
2025-07-24

Davant la pròxima obertura de les instal·lacions de la piscina d’estiu, l’Ajuntament de Burjassot, a través de l’empresa pública CEMEF, SLU seleccionarà a set socorristes per a les funcions de vigilància corresponents. Les persona interessades en el procés selectiu han de presentar la seua sol·licitud fins al 21 de maig.

Les bases del procés de selecció les podran trobar tant en la pàgina web de CEMEF, com en la del propi Ajuntament, en aquest cas, en la pàgina de transparència. Així mateix, s’aniran publicant la resta de bases de selecció de personal, per a cobrir els llocs de treball necessaris per a aquestes instal·lacions.

Les sol·licituds es remetran preferiblement per correu electrònic a l’adreça gestiorrhh@cemef.com, indicant en l’assumpte: SOCORRISTA (Ref. CEMEF01/19). També podran presentar-se en horari de 9 a 14 hores per registre d’entrada de l’empresa CEMEF, SLU, situada en c/Verge desemparats, 26, de Burjassot.

Com tots els anys durant els tres mesos d’estiu, des de mitjan juny i fins a mitjan setembre, l’Ajuntament de Burjassot obrirà la seua piscina d’estiu perquè les i els veïns del municipi puguen gaudir de l’estiu de manera agradable sense necessitat d’eixir de Burjassot.

Les instal·lacions de la piscina d’estiu, situades en el Poliesportiu Municipal, compten amb una piscina de 50×20 metres, una altra de 30×20 metres, a més de la d’ús infantil. També disposa de zona de gespa, zona de pícnic, així com vestuaris i taquilles.

A través dels següents enllaços es poden consultar les bases de selecció:

http://www.cemef.com/pdf/Seleccion%20Socorristas%20piscina%20verano%202019.pdf

http://transparencia.burjassot.org/la-institucion/11-procesos-de-seleccion-y-provision-de-puestos-de-trabajo/seleccion-socorristas-piscina-publica-verano-2019/